ইক্ষ্বাকু বংশ

বৈবস্বত মনুর পুত্র ইক্ষ্বাকুর বংশকে ইক্ষাকু'র নামে ইক্ষ্বাকুবংশ বলা হয়। বৈবস্বাত মনুর পিতা বিবস্বান সূর্যের নামে একে সূর্যবংশ-ও বলা হয়। ব্রহ্মার পুত্র মরীচি। মরীচি-র পুত্র কশ্যপ। কশ্যপের পুত্র বিবস্বান সূর্য, বিবস্বানের পুত্র শ্রাদ্ধদেব বৈবস্বাত মনু। বৈবস্বাত সপ্তম মনু। এই মন্বন্তরে সাতজন সপ্তর্ষি। যথাঃ- অত্রি, বশিষ্ঠ, কশ্যপ, গৌতম, ভরদ্বাজ, বিশ্বমিত্র ও জমদগ্নি। বৈবস্বত মনু সুদীর্ঘকাল পুত্রহীন ছিলেন। অবশেষে অপত্যলাভের জন্য যুগল দেবতা মিত্র-বরুণের উদ্দেশ্যে বিশাল যজ্ঞ করেন,এই যজ্ঞের পুরোহিত ছিলেন মহর্ষি বশিষ্ঠ।অতঃপর ভগবান শ্রীহরির আশির্বাদে এবং অবশ্যই যজ্ঞের ফলে বৈবস্বাত মনুর দশজন বিখ্যাত পুত্রের জন্ম হয়।তার মধ্যে জ্যেষ্ঠ হলেন ইক্ষ্বাকু। বৈবস্বত মনুর পুত্র ইক্ষ্বাকু্ই সর্বপ্রথম অযোধ্যায় রাজধানী স্থাপন করেন। রামায়ণের কিষ্কিন্ধ্যাকাণ্ডে ইক্ষ্বাকুকে সম্পূর্ণ পৃথিবীর একচ্ছত্র অধিপতি বলা হয়েছে। রামায়ণ ও অন্যান্য পুরাণে ইক্ষ্বাকু পুত্র বিকুক্ষি থেকে শ্রীরামচন্দ্র পর্যন্ত রাজাদের নাম আছে। কিন্তু রামায়ণের সঙ্গে অন্যান্য পুরাণের বিবরণের অনেক তফাত। এবং শুধুমাত্র রামায়ণেই 'কুক্ষি' ও 'বিকুক্ষি' কে আলাদা ব্যক্তি হিসেবে বিবৃত হয়েছে। [এখানে ছকে রামায়ণের কলামে রামায়ণে বর্ণিত ইক্ষ্বাকুবংশীয় রাম সহ রামপূর্ব রাজাদের বিবরণ দেওয়া হয়েছে। বিষ্ণুপুরাণ, ভাগবত পুুুুরাণ, মৎস্যপুরাণ কলামের ক্ষেত্রেও তাই ] বিষ্ণু, ভাগবত, মৎস্য এবং অন্যান্য পুরাণে রাম পরবর্তী রাজাদের নাম পাওয়া যায়। রামের পুত্র কুশের বংশধারায় পরবর্তীকালে বৃহদ্বলের জন্ম হয়, যিনি মহাভারতে কুরুক্ষেত্র যুদ্ধে কৌরবপক্ষে যোগদান করেন, এবং অভিমন্যুর হাতে মৃত্যুবরণ করেন। কিন্তু মৎস্যপুরাণে বৃহদ্বলের জায়গায় 'শ্রুতায়ু' র নামটি পাওয়া যায়। যদিও সেখানে বলা হয়েছে যে, শ্রুতায়ু ভারতযুদ্ধে মৃত্যুবরণ করেছিলেন। পুরাণগুলোতে বৃহদ্বল এর পর থেকে ইক্ষ্বাকুবংশীয় শেষ রাজা পর্যন্ত সবার নাম আছে। এই তালিকায় ভগবান বুদ্ধের-যে বংশের নাম 'শাক্য'-সেই শাক্য'র নাম ও আছে। বিষ্ণু পুরাণ ও ভাগবত পুরাণে শুদ্ধোধনের পুত্রের নাম আছে যথাক্রমে 'রাহুল' ও 'লাঙল'। শুধুমাত্র মৎস্যপুরাণে আছে 'সিদ্ধার্থ' নাম। ইক্ষ্বাকুণাময়ং বংশঃ সুমিত্রান্তো ভবিষ্যতি । যতস্তং প্রাপ্য রাজানং স সংস্থা প্রাপ্যতে কলৌ।। -এই প্রসিদ্ধ ইক্ষ্বাকুবংশ সুমিত্ৰ পৰ্যন্তই ; কারণ , ইক্ষাকুবংশ সুমিত্ৰনামক রাজাকে পাইয়া কলিযুগে সমাপ্তি লাভ করিবে। [বিষ্ণুপুরাণ ] পঞ্চানন তর্করত্ন বঙ্গানুবাদিত, রামায়ণম্। অনন্তর বাগ্মীপ্রবর রাজা দশরথ...।আদিকাণ্ড, সর্গ_৭০, শ্লোক_২৬-৪৫।  পঞ্চানন তর্করত্ন বঙ্গানুবাদিত, বিষ্ণুপুরাণম্ , আর্যশাস্ত্র। হাঁচিবার সময় মনুর ঘ্রাণেন্দ্রিয় হইতে ইক্ষ্বাকু নামে পুত্ৰ উৎপন্ন হয় । তাহার একশত পুত্রের মধ্যে বিকুক্ষি , নিমি ও দণ্ড নামে তিন পুত্র শ্রেষ্ঠ । শকুনি - প্রমুখ তাহার পঞ্চাশৎ পুত্র উপথে রাজা হন , অপর আটচল্লিশজন পুত্র দক্ষিণাপথে রাজা হন..। চতুর্থাংশ, দ্বিতীয় অধ্যায়(শ্লোক_৩) থেকে চতুর্থ অধ্যায়(শ্লোক_৪০)।  পঞ্চানন তর্করত্ন বঙ্গানুবাদিত, মৎস্যপুরাণম্। এক্ষণে ইক্ষাকু বংশের বিবরণ বলিতেছি , শ্রবণ করুন । দেবরাট বিকুকি ইক্ষাকুর পুত্ররূপে জন্ম গ্রহণ করেন । ইক্ষাকুর শত পুত্ৰ মধ্যে ইনি জ্যেষ্ঠপুত্র ছিলেন..।অধ্যায়_১১, শ্লোক_২৫-৫০।  শ্রীরামনারায়ণ বিদ্যারত্ন বঙ্গানুবাদিত, শ্রীমদ্ভগবত পুরাণ। হে রাজন ! মনুর দশ সন্তানের মধ্যে পৃষধ্র ও কবি সংসারে বিরক্ত হইয়াছিলেন , এ কারণ তাহাদের বংশ হয় নাই , করুষাদি সপ্ত তনয়ের বংশ কথিত হইয়াছে । ইক্ষাকুর বংশ অতিশয় বিস্তীর্ণ , এ প্রযুক্ত অগ্রে না বলিয়া এক্ষণে বলা যাইতেছে যথা ক্ষুত করিতে করিতে মনুর ঘ্রাণ হইতে ইক্ষ্বাকুর জন্ম হয়.. নবম স্কন্ধ, অধ্যায়_৬-১১।  শ্রী রামনারায়ণ বিদ্যারত্ন বঙ্গানুবাদিত, শ্রীমদ্ভগবত পুরাণ। শুকদেব কহিলেন হে রাজন ! রামতনয় কুশের অতিথি নামা যে পুত্র জন্মিয়াছিল তাহার ঔরসে নিষধের উদ্ভব হয় । তাঁহার পুত্র নভ , নভের সন্তান পুণ্ডরীক...।নবম স্কন্ধ, অধ্যায়_১২, শ্লোক_১-৫।  পঞ্চানন তর্করত্ন বঙ্গানুবাদিত, বিষ্ণুপুরাণম্ , আর্যশাস্ত্র। রামের পুত্র কুশ ও লব....কুশের পুত্র অতিথি...।চতুর্থাংশ, চতুর্থ অধ্যায়, শ্লোক_৪৭-৪৯।  পঞ্চানন তর্করত্ন বঙ্গানুবাদিত, মৎস্যপুরাণম্। রামের দুই পুত্র - কুশ ও লব ; এই উভয় পুত্ৰই ইক্ষাকুকুলের ধুরন্ধর । কুশ হইতে অতিথি নামে এক পুত্র উৎপন্ন হয় । তাঁহার পুত্র নিষধ ; তৎপুত্র নল ; তৎপুত্র নভঃ ; নভের পুত্র পুণ্ডরীক..।অধ্যায়_১১, শ্লোক_৫০-৫৭।  শ্রীরামনারায়ণ বিদ্যারত্ন বঙ্গানুবাদিত, শ্রীমদ্ভগবত পুরাণ। হে রাজন ! উল্লিখিত ব্যক্তি সকল ইক্ষাকু বংশীয় অতীত নরপতি । পরে যাঁহারা হইবেন বলিতেছি শ্রবণ কর । বৃহদ্বলের বৃহদ্রণ নামে পুত্র জন্মিবে , তাহার পুত্র...।নবম স্কন্ধ, অধ্যায়_১২, শ্লোক_৫-৮।  পঞ্চানন তর্করত্ন বঙ্গানুবাদিত, মৎস্যপুরাণম্। ঋষিগণ বলিলেন - হে সূত ! আপনি ভবিষ্য বৃত্তান্তের সহিত পুরুবংশ কীর্তন করিয়াছেন । অধুনা সূর্যবংশীয় রাজাদিগের বংশবিবরণ বর্ণন করুন...।অধ্যায়_২৭১, শ্লোক_১-১৪।  পঞ্চানন তর্করত্ন বঙ্গানুবাদিত, বিষ্ণুপুরাণম্ , আর্যশাস্ত্র। পরাশর বলিলেন -অতঃপর ইক্ষ্বাকুবংশের ভবিষ্য ভূপালগণের বিষয় বলিব..।চতুর্থাংশ, চতুর্থ অধ্যায়, শ্লোক_১-৩।  নৃসিংহপ্রসাদ ভাদুড়ী সম্পাদিত, পুরাণকোষ। [অন্যরণ্য] [অগ্নিবর্ণ] [অংশুমান] [কুশ] [কিন্নর] [অন্তরীক্ষ ]।